**Notă informativă**

**la proiectul de ordin al Ministrului finanțelor „Cu privire la aprobarea Regulamentului de activitate a Consiliului de contabilitate și raportare**

**financiară pe lîngă Ministerul Finanțelor”**

|  |
| --- |
| **1. Denumirea autorului și, după caz, a participanților la elaborarea proiectului** |
| Ministerul Finanțelor |
| **2.Condițiile ce au impus elaborarea proiectului de act normativ și finalitățile urmărite** |
| Necesitatea elaborării proiectului constă în realizarea prevederilor art. 9 al Legii contabilității și raportării financiare nr.287/2017.  Consiliul de contabilitate și raportare financiară va fi instituit pe lîngă Ministerul Finanțelor pentru dezvoltarea continuă și perfecționarea contabilității și raportării financiare. |
| **3. Principalele prevederi ale proiectului și evidențierea elementelor noi** |
| Proiectul actului normativ prevede, că Consiliul va fi instituit ca organ consultativ pentru examinarea proiectelor actelor normative în domeniul contabilităţii și raportării financiare, inclusiv a proiectelor Standardelor Naţionale de Contabilitate, indicaţiilor metodice, regulamentelor, instrucţiunilor şi altor acte normative din domeniul contabilităţii şi raportării financiare, Planului general de conturi contabile, formularelor de documente primare şi instrucţiunilor privind completarea acestora, cu scopul de a antrena specialişti calificaţi din autoritățile publice centrale, asociațiile mediului de afaceri și celor profesionale, mediului academic din domeniul contabilității.  De asemenea, proiectul actului normativ prevede obiectivele și sarcinile Consiliului, drepturile și obligațiile, criteriile de desemnare a membrilor Consiliului, precum și modalitatea de activitate a Consiliului.  Prevederile prezentului proiect vor asigura dezvoltarea continuă și perfecționarea contabilității și raportării financiare. |
| **4.Fundamentarea economico-financiară** |
| Implementarea prezentului proiect nu va necesita cheltuieli financiare de la bugetul de stat |
| **5. Modul de încorporare a actului în cadrul normativ în vigoare** |
| Urmare aprobării proiectului, se va abroga Hotărîrea Guvernului cu privire la Consiliul consultativ pe lîngă Ministerul Finanțelor nr.128/2008. |
| **6. Avizarea și consultarea publică a proiectului** |
| În scopul respectării prevederilor Legii nr. 239/2008 privind transparenţa în procesul decizional, proiectul de Ordin al ministrului finanțelor și nota informativă, se plasează pentru consultări publice pe pagina web a Ministerului Finanţelor www.mf.gov.md (compartimentul „Transparenţa decizională” subcompartimentul „Procesul decizional”). |

**Șef Direcție politici fiscale și vamale,**

***împuternicit cu exercitarea***

***funcției de Secretar de stat* Dorel NOROC**